МОТИЛИУМ табл. 10 мг / 30 бр | Bilki.bg
Цена: 4,21 лв.
МОТИЛИУМ табл. 10 мг / 30 бр
Кат. №: 6148
30 таблетки 10 мг.
1 таблетка съдържа: 10 мг домперидон.
Таблетките съдържат още: лактоза, царевично нишесте, целулоза, картофено нишесте, поливидо, магнезиев стеарат, хидрогенизирано растително масло, натриев лаурил сулфат и хипромелоза.
КАКВО ПРЕДСТАВЛЯВА МОТИЛИУМ: МОТИЛИУМ е лекарство, което кара храната да се движи по-бързо по хода на хранопровода, стомаха и червата като предотвратява застояването й на едно място и придвижването й в обратна посока. Активното вещество в МОТИЛИУМ е домперидон.Бели кръгли таблетки (с надпис М10 върху тях).
ЗА КАКВО СЕ УПОТРЕБЯВА МОТИЛИУМ: МОТИЛИУМ се прилага за лечение на:
- дискомфорт, свързан с бавно изпразване на стомашното съдържимо, характеризиращ се с: чувство за пълнота по време на или скоро след хранене, тежест в областта на стомаха, чувство на подутост, често оригване, гадене, повръщане и понякога чувство на парене и болка в стомашната област;
- дискомфорт, свързан с връщане на стомашни киселини в хранопровода, оригване и чувство на парене зад гръдната кост;
КОГА НЕ ТРЯБВА ДА СЕ УПОТРЕБЯВА МОТИЛИУМ:
- знаете, че сте свръхчувствителни към него;
- страдате от заболяване на хипофизната жлеза, известно като пролактином;
- употребявате перорален кетоконазол.
КАКВИ ПРЕДПАЗНИ МЕРКИ ТРЯБВА ДА ПРЕДПРИЕМЕТЕ: Ако се съмнявате, обърнете се за съвет към своя лекар.
В случай, че имате силни свиващи болки в стомаха или изпражненията Ви са оцветени в черно, консултирайте се с Вашия лекар преди да започнете лечение с МОТИЛИУМ.
Филмираните таблетки съдържат лактоза и може да не са подходящи за хора с:
- непоносимост към лактоза (неспособност за усвояване от организма на лакоза, която представлява захар, налична в млякото и млечните продукти);
- галактоземия или глюкозо-галактозна малабсорбция (неспособност за усвояване от организма на въглехидратите и захарите, които се съдържат в много храни, включително нишесте, мляко и млечни продукти).
Ако Вие имате някое от тези състояния, говорете с Вашия лекар преди да приемате МОТИЛИУМ.Бебета и деца
При малки деца може да се развият неконтролираните движения като неправилни движения на очите, неправилната поза като изкривяване на врата, треперене и мускулна скованост, но те изчезват с преустановяване приема на МОТИЛИУМ.
Определените по-долу количества от лекарството трябва да се следват стриктно и да се измерват прецизно.
Бременност: Ако сте бременна или считате, че сте бременна, трябва да съобщите това на своя лекар, който ще прецени бихте ли могли да приемате МОТИЛИУМ или не.
Кърмене: Малки количества МОТИЛИУМ се отделят в майчиното мляко. Кърменето не е препоръчително за майки, които приемат МОТИЛИУМ. Говорете с Вашия лекар, ако имате някакви въпроси.
Чернодробни и бъбречни заболявания: Ако страдате от заболяване на бъбреците или черния дроб, трябва да съобщите за него на своя лекар. Ако приемате МОТИЛИУМ за по-дълъг период от време, лекарят ще коригира дозировката на лекарството.
- В случай, че приемате медикаменти, които забавят стомашната и чревна моторика (напр. антихолинергични средства), уведомете своя лекар за това, тъй като те може да взаимодействат с МОТИЛИУМ.
- Трябва да информирате своя лекар и в случай, че приемате лекарства, повлияващи стомашната киселинност. Тези лекарства могат да се приемат, ако използвате МОТИЛИУМ, но не едновременно с него. Вие трябва да приемате таблетките МОТИЛИУМ преди хранене, а лекарството за лечение на стомашното заболяване след хранене.
- Вие не трябва да приемате МОТИЛИУМ, ако употребявате през устата противогъбични лекарства, които съдържат кетоконазол. Предупредете Вашия лекар, ако приемате кетоконазол.
- Свържете се с Вашия лекар, ако приемате някои лекарства, наречени азоли, които се дават при гьбични инфекции.
Примери за азоли са итраконазол, миконазол и флуконазол:
- Някои антибиотици, известни като макролиди, като например еритромицин, кларитромицин или тролеандомицин.
- Някои лекарства, използвани за лечение на СПИН.
- Антидепресивното лекарство нефазодон.
Вашият лекар ще прецени дали можете да употребявате тези лекарства едновременно или ще бъдат взети други предпазни мерки.
Винаги, когато приемате други лекарства, съобщавайте за това на своя лекар
Способност за шофиране и работа с машини: Няма ограничения, тъй като МОТИЛИУМ не повлиява вниманието.
КАК ТРЯБВА ДА СЕ УПОТРЕБЯВА МОТИЛИУМ И В КАКВА ДОЗИРОВКА: МОТИЛИУМ се предлага под формата на таблетки. МОТИЛИУМ проявява най-голям ефект, ако се приема 15-30 минути преди хранене и ако е необходимо, преди сън.Ако изпитвате дискомфорт по време на хранене или след това, може да пробвате да приемате МОТИЛИУМ по това време.
Приемайте таблетките с достатъчно количество течност.
Изброените по-долу дозировки са най-често употребявани, но Вашият лекар може да ги промени, в зависимост от индивидуалните Ви нужди.
възрастни и подрастващи (над 12 години с тегло 35 кг и повече)
През устата: 1 до 2 таблетки от 10 мг 3-4 пъти дневно. Максималната доза за един ден е 2,4 мг/кг, но не повече он 80 мг.
БЕБЕТА И ДЕЦА: Важно! Таблетките не са подходящи за деца с тегло под 35 кг.
- По изключение може да се появят много слаби коремни спазми, но те бързо изчезват и фактически са знак, че МОТИЛИУМ действа.
- Много рядко могат да се наблюдават неконтролирани движения като потрепвания на очите, принудителни положения, като изкривяване на шията, мускулен тремор или ригидност, но те изчезват без остатък след прекъсване приема на МОТИЛИУМ. Ако подобни симптоми се появят, посетете се към Вашия лекар.
- При някои хора се наблюдава подуване на гърдите или изтичане на млечен секрет. Рядко може менструалният цикъл да стане нередовен или да спре. Ако това се случи, информирайте Вашия лекар.
- Много рядко може да се появи уртикария или кожни обриви. Рядко може да се наблюдават други алергични реакции като сърбеж, затруднено дишане, хрипове и/или подуване на лицето. Ако получите един или няколко от тези симптоми, посетете Вашия лекар.
- Съобщавайте на Вашия лекар или фармацевт за появата на каквито и да е други нежелани лекарствени реакции.
ПРЕДОЗИРАНЕ: В случай, че сте приели твърде много МОТИЛИУМ Вие ще изпитате сънливост, объркване, неконтролирани движения, очни потрепвания или принудителна поза, напр. изкривяване на шията Посетете Вашия лекар, особено, ако дете е погълнало лекарството.
- В случай на предозиране може да се назначи стомашна промивка и приемане на активен въглен. Препоръчва се строг лекарски контрол и поддържаща терапия.
- За контролиране на екстрапирамидните реакции може да помогнат антихолинергични антипаркинсонови средства.
Съхранявайте МОТИЛИУМ при температура между 15 и 30°С (т.е. при нормална стайна температура). Медикаментът може да се съхранява за ограничен период от време. Не употребявайте МОТИЛИУМ след изтичане на срока на годност (месец и година), отбелязан с "Ехр.", дори ако е бил съхраняван правилно. Съветваме Ви да връщате всички медикаменти с изтекъл срок на годност на своя фармацевт.
5111 Мнение на bilki.bg
Здравейте, Снежинка, радваме се и ние, че се чувствате по-добре бъдете здрава! (Публикувано на 22.08.2017)
5110 Мнение на Снежинка
Имам рефлукс и диафрагмална херния дълги години пих улкопрол за повръщането и накрая тойзапочна да не ми деиства започнах с мотилиум и го пих по схема, имаше невероятен ефект но аз от страх да не се върне отново дискомфора с повръщане по съвет на джипито което е гасро ентерелог по първа специалност продължих и го пих вечер около месец но започна да ми се стяга в сърдечната област да ми се спи и чувствах умора нежелание за нищо .Спрях приема и след седмица се пооправих оатана ми обаче чувството за умора стягаме в сърдечната облас но киселините които ме мъчеха с години вече ги няма РАДВАМ се неимоверно....... (Публикувано на 21.08.2017)
3270 Мнение на Райна. Колева
Дано. Ми. Помогне (Публикувано на 7.12.2015)
3150 Мнение на katia kraleva
straxotno lekarstvo vaodyhevena sam (Публикувано на 31.10.2015)
Вашето мнение за: МОТИЛИУМ - дискомфорт в стомашно-чревния тракт